شەفەق نیوز/ سەرچەوەیگ ئەمنی لە پارێزگای نەجەف،
ئمڕوو شەممە، خەوەردا لە کوشیان رانندەی تەکسییگ لەناوڕاس پارێزگاگە وە پەلاماریگ
چەکدار.
سەرچەوەگە ئەرا ئاژانس شەفەق نیوز وت: خاوەن
ماشینیگ "سۆرینتۆ" تەقە لە رانندەی تەکسییگ لە ناوچەی حەی عەسکەری لە شار
نەجەف کرد و وەکوتپڕ کوشتەی، وەبی زانست هووکارەیل ئەو رویداو تاوانیە.
سەرچەوەگە دیاری کرد ک بکوشەگە وەرەو شوین
نادیاریگ وای، و دەزگا ئەمنیەیلە رەسینە شوین رویداوەگە، و لێکوڵینەوە لە
رویداوەگە واز کردن.
هەرلیوا، سەرچەوەیگ ئەمنی وت: سێ کەس وە مرافەیگ
هەوڵانە لەبان پارچە زەوییگ لە ناوچەی بو عەلوان لە قەزای محاویل باکوور پارێزگای بابل
زەخمدار بوینە.
